cyanic-selkie/wikianc huggingface dataset:
Walter Joseph Hickel
Hickel valittiin Alaskan osavaltion toiseksi kuvernööriksi vuonna 1966. Hän erosi virastaan 1969 ja toimi vuoteen 1970 Yhdysvaltain sisäministerinä.
Hickel toimi jälleen Alaskan kuvernöörin virassa vuosina 1990–1994.
Blue on Blue
Blue on Blue on Bobby Vintonin kuudes studioalbumi, joka julkaistiin 1963. Tämä albumi sisältää kaksi singlenä ilmestynyttä kappletta "Blue on Blue", ja "Blue Velvet". Albumilla on seuraavat cover-versiot: "St. Louis Blues", "Blueberry Hill", "Am I Blue", "Blue, Blue Day", "Mr. Blue" ja "My Blue Heaven".
Listat
Singlet - Billboard (North America)
Timo Hakala
Timo Hakala (s. 3. syyskuuta 1955) on entinen suomalainen koripalloilija ja pesäpalloilija.
Hakala pelasi SM-sarjassa koripalloa Hyvinkään Tahkossa 1980–1981 ja pesäpalloa Jyväskylän Kirissä 1972–1979 sekä Tahkossa 1980. Hän saavutti kaudella 1980 pesäpallossa SM-kultaa sekä kausilla 1979-1980 ja 1980-1981 koripallossa SM-pronssia. Lisäksi hän on ajanut yhteensä kahdeksan MM-rallia Sebastian Lindholmin ja Kalevi Ahon kartanlukijana 1984–1994. Ammatiltaan hän on tv-viestintäalan yrittäjä.
William Allen Egan
William Allen Egan (8. lokakuuta 1914 Valdez, Alaska – 6. toukokuuta 1984 Anchorage, Alaska) oli yhdysvaltalainen demokraattisen puolueen poliitikko.
Egan syntyi kuusilapsiseen perheeseen. Äiti kasvatti hänet isän kuoltua tapaturmaisesti vuonna 1920. Egan alkoi kiinnostua politiikasta valmistuttuaan high schoolista. Hän kuului vuosina 1940–1945 Alaskan territorion edustajainhuoneeseen. Hän istui edustajainhuoneessa vielä kolme kautta vuosina 1947–1953. Hän meni vuonna 1941 naimisiin Neva McKittrickin kanssa.
Egan valittiin Valdezin pormestariksi vuonna 1943. Hän pääsi vuonna 1953 Alaskan senaattiin.
Kuvernööri
Egan oli kampanjoinut Alaskan osavaltion aseman puolesta jo 1930-luvulta lähtien. Kun tämä toteutui 3. tammikuuta 1959, Egan nousi osavaltion ensimmäiseksi kuvernööriksi.
Egan jätti toimensa kuvernöörinä vuonna 1966, mutta tuli valituksi uudelleen 1970. Hän vetäytyi politiikasta kuvernööriyden päätyttyä vuonna 1974 ja kuoli keuhkosyöpään 69-vuotiaana Anchoragessa.
Alaskalaiset viettävät 8. lokakuuta ”William Egan Dayta”.
Ilkka Musto
Ilkka Musto (27. syyskuuta 1944) on entinen suomalainen pesäpalloilija.
John Allen (koripalloilija)
John Allen (s. 1. marraskuuta 1982 Coatesville, Pennsylvania, Yhdysvallat) on yhdysvaltalainen koripalloilija, joka on tällä hetkellä vapaa pelaaja. Hän pelaa heittävän takamiehen sekä pienen laitahyökkääjän pelipaikkoja.
Seton Hallin yliopistosta keväällä 2005 valmistunut Allen on pelannut urallaan Saksan, Israelin, Suomen, Ranskan, Puolan ja Dominikaanisen Tasavallan pääsarjoissa.
Pierre Schoebel
pienoiskuva|Pierre Schoebel Méxicon olympialaisissa 1968. Pierre Schoebel (s. 26. kesäkuuta 1942 Pariisi, Ranska) on entinen ranskalainen yleisurheilija, jonka päälaji oli 110 metrin aitajuoksu.
Schoebel osallistui yleisurheilun arvokilpailuihin ensimmäisen kerran Budapestin EM-kilpailuissa 1966 ja karsiutui välierissä ajalla 14,5 s. Méxicon 1968 olympialaisissa hän alkukierroksilla sivusi nimissään ollutta Ranskan ennätystä 13,8 s ja välierissä paransi ennätyksen aikaan 13,7 s. Loppukilpailussa hän sijoittui kahdeksanneksi ajalla 14,0 s. Ateenan EM-kilpailuissa 1969 hän sijoittui kuudenneksi ajalla 14,1 s.
Ennen Méxicon olympialaisia Schoebel sivusi Ranskan ennätystä 13,9 s elokuussa 1967 ja paransi sen aikaan 13,8 s syyskuussa 1968. Ranskan mestaruutta hän ei voittanut kertaakaan. Seuratasolla hän edusti Racing CF:ää. Hän on pituudeltaan 187-senttinen ja painoi kilpavuosinaan 80 kiloa.
Dănuț Grecu
Dănuț ”Dan” Grecu (s. 26. syyskuuta 1950 Bukarest) on entinen romanialainen telinevoimistelija ja olympiamitalisti. Hän oli parhaimmillaan rengasvoimistelijana.
Grecu sijoittui Münchenin 1972 olympialaisissa telinevoimistelun joukkuekilpailussa seitsemänneksi ja henkilökohtaisessa moniottelussa parhaana romanialaisena 32:nneksi pistein 108,850. Montrealin 1976 olympialaisissa hän saavutti renkailla pronssia pistein 19,500. Hänen edelleen sijoittuivat neuvostoliittolaiset Nikolai Andrianov ja Aleksandr Ditjatin. Joukkuekilpailussa hän sijoittui kuudenneksi kerättyään kymmenenneksi parhaat henkilökohtaiset pisteet, mutta moniottelun finaalin hän jätti kesken ja sijoittui 36:nneksi. Hypyssä hän sijoittui neljänneksi 19,200 pisteellä. Moskovan 1980 olympialaisissa Grecu sijoittui joukkuekilpailussa neljänneksi, moniottelussa yhdeksänneksi (115,225 p) ja renkailla kuudenneksi epäonnistuttuaan pahasti finaalisuorituksessaan (10,850 p).
Grecu saavutti renkailla EM-hopeaa Grenoblessa 1973 sekä Euroopan-mestaruuden Bernissä 1975.
Unlocked (Alexandra Stanin albumi)
Unlocked on romanialaisartisti Alexandra Stanin toinen studioalbumi. Sen julkaisivat Fonogram Records ja Victor Entertainment Japanissa 27. elokuuta 2014. Albumilta on julkaistu tähän mennessä neljä singleä: "Thanks For Leaving", "Cherry Pop", "Dance" ja "Give Me Your Everything". Albumi sisältää viisitoista kappaleraitaa (kolmetoista kappaletta sekä kaksi remix-versiota). Albumin kappaleraidat omaavat lukuisia eri lajityyppejä, pääosin dance, tekno, pop sekä R&B-genrejä.
Keith Harvey Miller
Keith Harvey Miller (1. maaliskuuta 1925 Seattle – 2. maaliskuuta 2019 Anchorage ) oli yhdysvaltalainen republikaanisen puolueen poliitikko.
Alaskan kuvernööri Walter Joseph Hickel erosi virasta kesken kauden tammikuussa 1969, ja varakuvernöörinä toiminut Miller tuli hänen tilalleen aina joulukuuhun 1970 saakka. Häntä seurasi William Allen Egan.
Nelikolkkasammal
Nelikolkkasammal (Pyramidula tetragona) on lehtisammallaji, joka kuuluu nelikolkkasammalten (Pyramidula) sukuun ja nuotiosammalten heimoon (Funariaceae). Laji on Pyramidula-suvun ainoa. Se on yksivuotinen sammal, joka kasvaa kalkkipitoisilla savikoilla maapaljastumilla.
Nelikolkkasammalta esiintyy Maan pohjoispuolen lauhkealla vyöhykkeellä. Nelikolkkasammal on kasvanut Suomessa Ahvenanmaalla Saltvikissa ja Varsinais-Suomessa Lohjalla, mistä se on löydetty 1880-luvulla. Esiintymät ovat kuitenkin hävinneet ja samoin laji Suomen alueelta. Vuoden 2019 uhanalaisuusarvioinnissa laji on kuitenkin määritelty äärimmäisen uhanalaiseksi.
Punaisten lyhtyjen katu
Punaisten lyhtyjen katu on japanilainen elokuva vuodelta 1956. Se perustuu Yoshiko Shibakin novelliin ”Susaki no onna”. Elokuva kertoo erään japanilaisen bordellin viiden seksityöntekijän elämäntarinat.
Kriketin maailmanmestaruuskilpailut 1992
Kriketin maailmanmestaruuskilpailut 1992 eli World Cup oli viides ICC:n järjestämä maailmanmestaruusturnaus. Kilpailut käytiin 22. helmikuuta -25. maaliskuuta Australiassa ja Uudessa-Seelannissa. Mukana oli yhdeksän joukkuetta ja ne pelasivat kertaalleen toisiaan vastaan, jonka jälkeen neljä parasta jatkoi pudotuspeleihin. Ottelut pelattiin 50 syöttövuoron peleinä.
Jacques Dohen
pienoiskuva|Jacques Dohen vuonna 1951. Jacques Dohen (4. toukokuuta 1930 – 9. toukokuuta 2005) oli ranskalainen yleisurheilija, jonka päälaji oli 110 metrin aitajuoksu.
Dohen osallistui kolmiin yleisurheilun arvokilpailuihin 110 metrin aitajuoksussa mutta ei selviytynyt kertaakaan loppukilpailuun. Helsingin 1952 olympialaisissa hän karsiutui alkuerissä ajalla 15,7 s. Bernin EM-kilpailuissa 1954 hän putosi jatkosta välierissä ajalla 15,0 s. Tukholman EM-kilpailuissa 1958 hän jäi jälleen välieriin juostuaan ajan 14,9 s.
Punaisten lyhtyjen katu
Punaisten lyhtyjen katu jäi leukemiaan vuonna 1958 kuolleen ohjaaja Kenji Mizoguchi viimeiseksi elokuvaksi. Hän oli käsitellyt samaa aihetta myös aikaisemmissa elokuvissaan. Hän on sekoittaa saumattomasti melodraamaa ja sosiaalista realismia yhteen. Mizoguchilla oli kaksijakoinen suhtautuminen prostituutioon, hän oli koko ikänsä käyttänyt prostituutioiden palveluja mutta häntä vaivasi se että hänen oma sisarensa oli myyty geishaksi, hänen koulutuksensa rahoittamiseksi.
Punaisten lyhtyjen katu oli Japanissa ilmestyessään kiistanalainen ja huomiota herättävä elokuva, se oli kuitenkin kaupallinen menestys. Elokuvan on arveltu vaikuttaneen siihen että hieman elokuvan ilmestymisen jälkeen Japanin hallitus hyväksyi lisenssoidut bordellit kieltävän lain joka tuli voimaan vuonna 1958.
Näyttelijät
Lähde:
Pole Hill
pienoiskuva|Näkymä Pole Hilliltä [[Lontooseen.]] pienoiskuva|Graniittiobeliskin kyljessä oleva laatta. Pole Hill on Suur-Lontoon ja Essexin raja-alueella sijaitseva kukkula Englannissa. Sen huipulta on hyvä näköala Lontooseen. Pole Hill sijaitsee 91 metriä merenpinnan yläpuolella. Huipulle vuonna 1824 rakennettu graniittinen obeliski toimi maamerkkinä, jota Royal Observatoryn työntekijät käyttivät maamerkkinä kalibroidessaan observatorion mittauslaitteita. Nollameridiaani kulkee nykyään noin kuusi metriä obeliskin itäpuolella.
Arabian Lawrencena tunnettu T. E. Lawrence omisti Pole Hillissä maa-alueen, jonka hän myi 1929.
Muumimaailma
thumb|Muumitalo Muumimaailmassa.
Muumimaailma on vuonna 1993 perustettu Muumi-aiheinen teemapuisto Naantalissa Kailon saarella lähellä Naantalin keskustaa.
Teemapuiston toimintaa
Toisin kuin monissa huvi- ja teemapuistoissa Muumimaailmassa ei ole ainuttakaan huvipuistolaitetta. Muumimaailmaa suunniteltaessa huvipuistolaitteiden puuttuminen oli yksi Tove Janssonin ehdoista ja siitä on pidetty kiinni edelleen.
Muumimaailman nähtävyyksiä ovat muun muassa Muumitalo, Hemulin talo, uimahuone, Teatteri Emma ja Satupolku. Näiden lisäksi Muumimaailmassa pääsee vierailemaan esimerkiksi Noidan ja Aliisan mökillä, hattivattien luolassa, Niiskun talossa sekä Nuuskamuikkusen leirillä. Teemapuistossa pääsee tapaamaan keskeisimpiä Muumi-tarinoiden hahmoja.
Vuonna 2006 Muumimaailma oli 281 402 kävijällään Varsinais-Suomen suosituin matkailukohde. Muumien ulkomailla saama suosio on luonut uudenlaisen ilmiön. Muumimaailmassa on alettu järjestää häitä sitä haluaville pareille. Aasiasta, erityisesti Japanista, on matkustettu Suomeen, jotta parit voisivat mennä naimisiin Muumimaailmassa Nuuskamuikkusen vihkiessä ja muumien todistaessa noin tunnin kestävää seremoniaa.
Hahmot
Oleellinen osa Muumimaailman toimintaa ovat itse muumihahmot, joita pääsee tapaamaan eri puolilla teemapuistoa joka päivä puiston ollessa avoinna. Vakiohahmojen lisäksi Muumimaailmassa tavataan toisinaan myös harvinaisempia hahmoja, joita saattaa esiintyä esimerkiksi erityisen teemapäivän tai tapahtuman aikana.
Nykyiset vakiohahmot
Hahmot, jotka ovat yleensä tavattavissa Muumimaailmassa kesällä. Talvi- ja syystapahtumien aikana vakiohahmoja voi olla muutama vähemmän, mutta tapahtumien aikana nähdään usein lisäksi joitakin harvinaisempia hahmoja.
Sijainti
thumb|left|Muumijuna, Muumimaailman portti ja Kailon saareen vievä ponttoonisilta. Muumimaailma sijaitsee Naantalin keskustan välittömässä läheisyydessä sen luoteispuolella Kailon saaressa. Saareen johtaa 250-metrinen ponttoonisilta Naantalin vanhastakaupungista. Suomen tasavallan presidentin kesäasunto Kultaranta sijaitsee 500 metriä Kailosta lounaaseen. Kailon omistaa Naantalin kaupunki ja se on pääosin vuokrattu elämyspuisto Muumimaailma Oy:lle.
Kailon saari on Naantalin kaupungin ulkoilusaari, noin kaksi kolmasosaa sen pinta-alasta on Muumimaailman käytössä. Talvisin Muumimaailman alueella saa myös liikkua vapaasti. 60.47278°N, 22.00594°W
Alun perin Muumimaailmaa kaavailtiin Turun Ruissalon Kansanpuistoon ja Porvooseen, mutta Turun viivyttely rakennusluvissa ja Porvoon haluttomuus ryhtyä hankkeeseen peruuttivat suunnitelmat.
Aiheesta muualla
ムーミン
1880
Vuosi 1880 oli karkausvuosi, joka alkoi torstaista.
Kalkkimieronsammal
Kalkkimieronsammal (Ephemerum recurvifolium) on lehtisammallaji, joka kuuluu mieronsammalten (Ephemerum) sukuun ja mieronsammalten heimoon (Ephemeraceae). Lajia esiintyy Länsi-Euroopassa, Pohjois-Afrikassa, Turkissa. Pohjoisimmillaan sitä kasvaa Etelä-Ruotsissa hyvin harvinaisena. Kalkkimieronsammal on kasvanut Suomessa Ahvenanmaalla Saltvikissa, mistä se on löydetty 1880-luvulla. Esiintymä on hävinnyt ja samoin laji Suomen alueelta. Vuoden 2019 uhanalaisuusarvioinnissa laji on kuitenkin määritelty äärimmäisen uhanalaiseksi.
Nouméa
Nouméa on lounaisella Tyynellämerellä sijaitsevan Ranskalle kuuluvan Uuden-Kaledonian pääkaupunki. Nouméan kunta kattaa noin 46 neliökilometrin alueen, ja vuoden 2019 väestönlaskennassa sen asukasluku oli noin 94 300. Koko kaupunkialueella asukkaita on noin 182 000. Se on asukasluvultaan Uuden-Kaledonian suurin kaupunki.
Vsevolodo-Vilva
Vsevolodo-Vilva on kaupunkimainen taajama ja kaupunkikunta Permin aluepiirin Aleksandrovskin piirissä Venäjällä. Se sijaitsee Jaivan sivujoen Vilvan varrella 16 kilometriä Aleksandrovskista luoteeseen. Taajaman kautta kulkee Tšusovoin ja Solikamskin välinen rautatie. Asukkaita on 3500 henkeä (vuonna 2009).
Nouméa
Maantiede
Nouméa sijaitsee lounaisella Tyynellämerellä juuri Kauriin kääntöpiirin pohjoispuolella Uuden-Kaledonian pääsaaren Grande Terren lounaisosissa. Kaupunki on rakennettu noin 10 kilometrin pituiselle niemimaalle, jossa on paljon merenlahtia ja ympärillä pieniä saaria. Leveimmillään niemimaa on 11,5 kilometriä leveä ja kapeimmillaan noin 1,5 kilometriä. Yhteensä sillä on rantaviivaa noin 120 kilometriä. Suuri osa niemimaasta on noin 50–60 metriä merenpinnan yläpuolella ja sen itäosissa rannikot ovat kallioisia. Kaupungin ympärillä on matalia kukkuloita, joista osaa peittää mangrove. Nouméassa on neljä suojeltua kuivametsää, jotka kattavat yhteensä noin 30 hehtaarin kokoisen alueen.
Ilmasto
Vuosien 1980–2016 tilastojen ja tilastollisten mallien mukaan Nouméassa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 18 °C–30 °C. Matalin kaupungissa mitattu lämpötila on noin 13 °C. Joulu-maaliskuussa on kuumaa ja kesä-syyskuussa viileämpää mutta lämmintä. Sademäärät vaihtelevat paljon vuodenajan mukaan, helmi-maaliskuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa. Syklonikausi kestää marraskuusta huhtikuuhun.
Historia
Vuonna 1854 ranskalainen laivastoupseeri Louis Tardy de Montravel ihastui Nouméan luonnonsatamaan ja otti alueen haltuunsa. Tällöin kaupunki perustettiin nimellä Port-de-France. Alueelle saapui pieniä määriä uudisasukkaita, ja vuonna 1856 kaupungissa oli 921 asukasta, joista 113 oli armeijan henkilökuntaa. Vuonna 1858 kaupunkiin rakennettiin ensimmäinen kirkko. Nouméa sai nykyisen nimensä vuonna 1866, kun haluttiin välttää sekaannuksia Martiniquella sijaitsevan Fort-de-Francen kanssa. Kaupunki toimi Ranskan rangaistussiirtolana 1864—1897 ja Yhdysvaltojen armeijan eteläisen Tyynenmeren tukikohtana toisessa maailmansodassa. Saarelle tuli tällöin noin 50 000 yhdysvaltalaista sotilasta.
Vsevolodo-Vilva
Paikkakunta on saanut alkunsa vuonna 1811 perustetusta rautatehtaasta. Nimen toinen osa perustuu omistajan Vsevolod Vsevoložskin etunimeen. Vuonna 1888 suljetun rautatehtaan tilalle perustettiin metanolia valmistanut metsäkemiallinen tehdas. Vuonna 1930 perustettiin sovhoosi ja vuonna 1943 metsäteollisuuspiirin konttori. Kaupunkimaisen taajaman statuksen Vsevolodo-Vilva sai vuonna 1928.
Nouméa
Politiikka
Nouméassa toimii kunnanvaltuusto, jonka 53 jäsentä valitaan vaaleilla kuuden vuoden välein. Valtuustoa johtaa pormestari, jonka on lain mukaan kutsuttava valtuusto koolle vähintään kerran vuosineljänneksessä. Valtuusto päättää kunnan budjetin, hallitsee kunnan alueomistuksia ja hallinnoi kaupungin julkisia palveluja.
Omanin vaakuna
thumb|250px|Omanin vaakuna Omanin vaakuna on Omanin tunnus lipun ja kansallislaulun ohella.
Nouméa
Talous
Kaivostoiminta on ollut tärkeä Nouméan taloudelle 1900-luvulta lähtien. Etenkin nikkeliteollisuus työllistää huomattavan paljon Nouméassa. Alkutuotanto ei ole Nouméan taloudelle merkittävässä roolissa, ja Ducosin niemimaa on Nouméan teollisuuden ja kaupan keskus. Kaupungin kasvu on edistänyt rakennusalaa, ja yli puolet Uuden-Kaledonian yrityksistä sijaitsee kaupungissa. Matkailun merkitys on kasvanut suuresti, ja vuonna 2012 kaupungissa oli 465 000 hotelliyöpymistä. Vuonna 2014 yli 350 000 risteilymatkustajaa astui maihin Nouméassa.
Omanin vaakuna
Vaakunassa on kaksi ristikkäistä miekkaa, khanjar-tikari ja gambia, paikallinen tikarivyö. Ne ovat perinteisiä omanilaisia aseita. Vaakuna on otettu käyttöön 1800-luvun puolessavälissä.
Vsevolodo-Vilva
Nykyään Vsevolodo-Vilvassa toimii kemian tehdas, metsäteollisuuspiiri, maatalousyritys, Bereznikin soodatehtaan kaivos ja metsänhankintayritys. Taajamassa on keskikoulu, lasten luomistyön keskus, kerhotalo, kirjasto ja sairaala. Nähtävyyksiin kuuluu tehtaanjohtajan talo, jossa vuonna 1916 asui kirjailija Boris Pasternak.
Omanin vaakuna
Vaakuna on myös Omanin lipun tangonpuoleisessa ylänurkassa.
Nouméa
Liikenne
Nouméassa on linja-autolinjoja ympäri kaupunkia ja kaksi turisteille suunnattua linjaa. Kaupungista pääsee vesitaksilla läheisille pienille saarille. Kaupungin lähellä on kaksi lentoasemaa, maansisäisille lennoille Nouméa-Magentan lentoasema ja kansainvälisille lennoille La Tontoutan kansainvälinen lentoasema. Suurin osa Uuden-Kaledonian laivaliikenteestä, niin rahtilaivoista kuin matkustajalaivoistakin, suuntautuu Nouméan satamaan.
Kaupunkikuva ja nähtävyydet
Nouméassa on moderneja rakennuksia, suuri kauppatori ja katedraali. Kaupungissa on yhteensä noin 80 hehtaaria puistoja, noin 30 aukiota ja 25 leikkipuistoa. Siellä sijaitsee myös vuonna 1999 perustettu Uuden-Kaledonian yliopisto, koralliakvaario, eläintarha ja vesivoimala. Uuden-Kaledonian alkuperäisasukkaiden eli kanakien kulttuurin säilyttämiseen keskittynyt Tijbaou-kulttuurikeskus sijaitsee hieman kaupungista itään. Nouméassa on Uuden-Kaledonian museo, ja hieman yli 20 kilometrin päässä olevalla pienellä saarella sijaitsee vuonna 1865 rakennettu Amedeen majakka.
Väestö
Nouméa on Uuden-Kaledonian suurin kaupunki. Vuoden 2019 väestönlaskennassa kunnassa oli 94 285 asukasta, kun viisi vuotta aiemmin asukasluku oli lähes 100 000. Koko kaupunkialueella asukkaita oli noin 182 000 vuoden 2019 väestönlaskennassa. Vuonna 1956 Nouméassa oli vain noin 22 000 asukasta, mutta kaupungin väkiluku kasvoi nopeasti seuraavina vuosikymmeninä, kun sinne muutti paljon uusia asukkaita kaupungin teollisuuden kehittyessä. 1900-luvun loppuvuosikymmeninä väestönkasvu hidastui esimerkiksi asuntojen hintojen nousun vuoksi. Noin kolmasosa Nouméan väestöstä on alle 19-vuotiaita, ja iäkkäiden määrä on kasvanut. Vuoden 2014 väestönlaskennan mukaan kaupungin asukkaista noin 61 prosenttia oli syntynyt Uudessa-Kaledoniassa, noin neljä prosenttia Ranskan Polynesiassa tai Wallis ja Futunalla, noin 27 prosenttia muualla Ranskassa ja noin kahdeksan prosenttia jossain muussa maassa. Noin 43 prosenttia kaupungin väestöstä määritteli itsensä etnisesti eurooppalaiseksi, noin 24 prosenttia kanakiksi, noin seitsemän prosenttia wallisjafutunalaiseksi, noin kahdeksan prosenttia useamman etnisen ryhmän sekoitukseksi ja noin 18 prosenttia joksikin muuksi tai jätti kertomatta.
Kulttuuri
Vaikka kanakien kulttuuri on säilynyt Nouméassa, eurooppalainen vaikutus näkyy voimakkaasti kaupungissa, minkä vuoksi se on saanut lempinimen "Tyynenmeren Pariisi". Kaupungissa järjestetään huhtikuun puolivälissä jamssifestivaali, ja elokuun puolenvälin paikkeilla karnevaali, johon osallistuu noin 15 000 ihmistä.
Ranskan valtion omistamat radio- ja televisiokanavat näkyvät Nouméassa, ja lisäksi kaupungissa on useita yksityisiä radiokanavia.
Kyttä ja puolikas
Kyttä ja puolikas (Cop and a Half, myös nimillä Cop & ½ ja Cop & 1/2) on koko perheen toiminnallinen komediaelokuva, joka valmistui vuonna 1993. Ohjauksesta vastaa Henry Winkler ja pääosia esittävät Burt Reynolds sekä nuori Norman D. Golden II.
Nouméa
Ystävyyskaupungit
Nouméalla on neljä ystävyyskaupunkia:
Chimaira
Chimaira oli yhdysvaltalainen Clevelandin kaupungista kotoisin oleva heavy metal -yhtye. Yhtye on määritelty joissakin lähteissä New Wave of American Heavy Metal -tyylisuuntauksen edustajaksi, mutta yhtyeen tyyliä voidaan kuvailla myös groove metalliksi, jossa on metalcore, industrial metal, ja death metal -vaikutteita.
Kyttä ja puolikas
Juoni
Devon Butler on kahdeksanvuotias poika, joka asuu Miamissa, Floridassa. Hän rakastaa poliisielokuvia, -sarjoja ja -leikkejä ja hän tuntee kaikki alan termit ja menettelyt. Hänen suurin unelmansa onkin päästä ihkaoikeaksi poliisiksi. Eräänä päivänä hengaillessaan hylätyssä varastossa hän joutuu tahtomattaan murhan silminnäkijäksi. Poliisi haluaa hänen tunnistavan tekijät mutta Devon suostuu vain sillä ehdolla, että hänestä tehdään poliisi. Hän pääseekin veteraanikyttä (ja lapsenvihaaja) Nick McKennan pariksi ja kaksikko joutuu kaikenlaisiin vaarallisiin ja hulvattomiin kommelluksiin etsiessään murhaajaa.
Arvioita
Video-oppaassa vuodelta 1994 Bello Romano kutsui elokuvaa kamalaksi, tahattoman camp-henkiseksi kalkkunaksi ja antoi sille yhden tähden viidestä, mikä vastaa sanallista arviota ”huono”.
Nouméa
Aiheesta muualla
-22.27583°N, 166.45806°W
Chimaira
Kreikkalaisessa mytologiassa Chimaera on hirviö, jolla on leijonan pää, vuohen ruumis ja lohikäärmeen häntä.
Historia
Yhtyeen entinen kitaristi Jason Hager perusti Chimairan vuonna 1998. Yhtyeen ensimmäinen demo sai suurta suosiota ja soi useiden amerikkalaisten yliopistojen radiokanavilla. Vuonna 2000 yhtye julkaisi ensimmäisen EP:nsä, This Present Darkness. Vuotta myöhemmin vuonna 2001 yhtye solmi levytyssopimuksen Roadrunner Recordsin kanssa ja sai pian äänitettyä ensimmäisen kunnon albuminsa, Pass Out Of Existence. Pian levyn julkaisun ja sitä seuraavan kiertueen jälkeen perustajajäsen Hager jätti yhtyeen, koska hänestä oli tulossa isä, ja hänen tilalleen yhtyeeseen otettiin Ascension-yhtyeen Matt DeVries.
Yhtye palasi kotiin vuoden 2002 lopulla ja alkoi heti suunnittelemaan seuraavaa albumiaan, The Impossibility Of Reason. Albumin teko kuvattiin ja nauhoitettiin ja julkaistiin DVD-muodossa otsikolla The Dehumanizing Process.
Toisen albumin julkaisun ja muutaman live-esiintymisen jälkeen rumpali Andols Herrick jätti yhtyeen, koska hän lähti opiskelemaan musiikkia yliopistoon. Ricky Evensand pestattiin uudeksi rumpaliksi, mutta hänen uransa Chimairassa loppui nopeasti muusikon heikkohermoisuuden vuoksi. Legendaarisen thrash metal -yhtye Slayerin kitaristi Kerry King ehdotti yhtyeelle uutta rumpalia Kevin Talleytä. Talleyn ollessa mukana yhtye suoritti loppuun kiertueensa ja aloitti äänittämään uutta albumia. Nimikkoalbumi Chimaira oli rumpali Talleyn ensimmäinen ja ainoa albumi, jossa hän oli mukana. Albumi julkaistiin elokuussa 2005, kun yhtye oli Sounds Of The Underground -kiertueella.
Hunter ja DeVries ottivat osaa myös toiseen musiikkiprojektiin, RoadRunner Recordsin 25-vuotisalbumille, The All-Star Sessions. Andols Herrick oli myös mukana kyseisellä albumilla. Yhteistyöstä syntyi ajatus, että Herrick olisi mukana vakituisena jäsenenä yhtyeessä ja vuoden 2006 alussa yhtye toivottikin tervetulleeksi vanhan uuden rumpalinsa.
Samana vuonna yhtyeen sopimus Roadrunner Recordsin kanssa umpeutui, joten yhtye teki uuden sopimuksen Ferret Recordsin kanssa. Resurrection-albuminsa yhtye julkaisi 6. maaliskuuta 2007. Seuraava ja järjestyksessään viides studioalbumi The Infection ilmestyi 21. huhtikuuta 2009.
Ilpo Kytösalmi
Ilpo Arto Kytösalmi (s. 14. tammikuuta 1946 Ruokolahti) on uransa lopettanut suomalainen pesäpalloilija.
Ilpo Kytösalmi valittiin vuoden lukkariksi 1970 ja vuoden parhaaksi pelaajaksi 1971. Hänet tunnettiin myös nimellä "maneesin taikuri". Itä-Länsi -otteluita Kytösalmelle kertyi kaikkiaan 13 ja Liitto-Lehdistö -otteluun hän osallistui yhdeksän kertaa. Suomen mestaruuden Kytösalmi voitti Imatran Pallo-Veikkojen joukkueessa 1977 ja 1978.
Johann Lukas von Hildebrandt
thumb|400px|Ylä-Belvederen linna. Johann Lukas von Hildebrandt (s. 14. marraskuuta 1668, Genova – k. 16. marraskuuta 1745, Wien) oli italialaissyntyinen, pääosin Itävallassa vaikuttanut barokin ajan arkkitehti. Hän opiskeli Roomassa ja Piemontessa, ja vuonna 1696 siirtyi Itävallan pääkaupunkiin Wieniin. Hildebrandt yhdisteli rakennuksissaan italialaisia ja ranskalaisia piirteitä.
Tab (näppäin)
thumb|Tab-näppäin vasemmassa yläkulmassa
Tab-näppäin tai tabulaattori eli sarkain on näppäimistöön kuuluva näppäin, jota käytetään esimerkiksi sarkaamiseen ja käyttöliittymäelementistä toiseen siirtymiseen. Yleensä takaisinpäin pääsee painamalla shift+tab.
Yoshihiro Akiyama
Yoshihiro Akiyama (, tunnetaan myös nimellä Choo Sung-hoon,, s. 29. heinäkuuta 1975 Osaka) on japanilainen vapaaottelija ja entinen judoka, jolla on korealaiset sukujuuret. Hän saavutti muun muassa Judon Aasian-mestaruuskilpailuissa kultaa vuonna 2001 alle 81-kiloisissa. Akiyama aloitti vapaaottelun 2004 ja saavutti vuonna 2006 Hero'sin alemman raskaansarjan mestaruuden. UFC:ssä hän otteli ensi kerran vuonna 2009 Alan Belcheria vastaan.
Judo
Akiyama syntyi Osakassa japanilaiskorealaiseen sukuun ja aloitti judon harrastamisen kolmevuotiaana isänsä innostamana. Hän kilpaili Japanissa opiskeltuaan Kinkin yliopistossa. Sijoittui toiseksi All Japan opiskelijoiden turnauksessa vuonna 1996. Valmistuttuaan yliopistosta Akiyama muutti Etelä-Koreaan, jossa hän ryhtyi kilpailemaan isommissa Judo-turnauksissa. Akiyama tunnettiin Koreassa nimellä Choo Sung-hoon. Hän saavutti aluksi pronssia Korean kansainvälisessä Judo-turnauksessa, alle 81-kiloisten sarjassa. Jo seuraavana vuonna Akiyama voitti kyseisen turnauksen. Vuonna 2001 Akiyama osallistui Judon Aasian mestaruuskisoihin, jossa hän saavutti kultaa alle 81-kiloisten sarjassa.
Syyskuussa 2001 Akiyama palasi takaisin Japaniin saatuaan maan kansalaisuuden. Hän saavutti heti mestaruuksia eri cupeissa, kuten Kodokan Cupissa. Erityisesti vuonna 2002 Akiyama saavutti erinäisten turnausten voittoja, voittamalla muun muassa Jigoro Kano Cupin ja Pariisissa pidetyn kansainvälisen turnauksen. Merkittäväksi saavutukseksi nousi vuoden 2002 kultamitali Aasian kisoissa, jossa hän voitti loppuottelussa Korean Dong-Jin Ahnin. Akiyama sijoittui myöhemmin 2003 Judon MM-kisoissa viidenneksi hävittyään pronssiottelunsa Puolan Robert Krawczykille.
Hero's (2004–2007)
Akiyama siirtyi vapaaottelun pariin Hero's -organisaatioon lopetettuaan judouransa. Hän otteli ensimmäisen kerran K-1 Premium 2004 Dynamite!! -tapahtumassa Francois Bothaa vastaan 31. joulukuuta 2004. Akiyama voitti ottelun käsilukolla ensimmäisessä erässä.
Akiyama kohtasi Hero's 1 tapahtumassa Jérôme Le Bannerin. Akiyama hävisi ottelun tyrmäyksellä ensimmäisessä erässä. Seuraavan kerran Akiyama otteli heinäkuussa 2005, Hero's 2 -tapahtumassa Carl Toomeyta vastaan voitokkaasti. Sittemmin Akiyama otteli K-1: World MAX 2005 ja Hero's 2005 tapahtumissa. Hän voitti molemmat ottelunsa kyseisissä tapahtumissa. Aluksi Michael Lerman teknisellä tyrmäyksellä ja Masakatsu Okudan tyrmäyksellä. Elokuussa 2006 Akiyama osallistui Hero's Grand Prix'n alemman raskaansarjan turnaukseen. Se käytiin Hero's 6 ja Hero's 7 tapahtumissa. Akiyama selvitti tiensä aina loppuotteluun saakka voittaen matkalla Taiei Kinin ja Kęstutis Smirnovasin. Loppuottelussa hän kohtasi Melvin Manhoefin, jonka Akiyama voitti ensimmäisessä erässä käsilukolla. Hän otteli turnauksen jälkeen vielä yhdessä Hero's järjestämässä tapahtumassa Denis Kangia vastaan. Akiyama voitti ottelun ensimmäisessä erässä tyrmäyksellä.
UFC (2009–2015)
Helmikuussa 2009 Akiyaman ilmoitettiin tehneen UFC:n kanssa sopimuksen. Akiyaman nostatti odotuksia sopimuksen myötä hävittyään urallaan sitä ennen vain kerran. Myöhemmin 11. heinäkuuta 2009 hän otteli ensimmäisen ottelunsa Alan Belcheriä vastaan UFC 100 -tapahtumassa. Akiyaman voitti ottelun tuomariäänin. Samalla heidän välinen ottelu palkittiin Illan kamppailu bonuksella.
Akiyaman oli sittemmin määrä otella Wanderlei Silvaa vastaan helmikuussa 2010, mutta heidän välinen ottelu ei kuitenkaan käynyt toteen, kun Silva halusi sitä vastoin otella Michael Bispingiä vastaan. Heidän oli määrä otella myös heinäkuussa 2010 UFC 116 -tapahtumassa, mutta Silva joutui perumaan ottelunsa kylkiluu vamman vuoksi. Sitä vastoin Akiyama sai tilalle Chris Lebenin. Hän kärsi uransa toisen tappion kolmannessa erässä jäätyään Lebenin triangelikuristukseen. Heidän välinen ottelu kuitenkin palkittiin Illan kamppailu bonuksella. Tappio oli samalla Akiyaman ensimmäinen viiteen vuoteen. Lokakuussa 2010 Akiyama kohtasi Michael Bispingin UFC 120 -tapahtumassa. Ottelu päättyi tuomareiden päätöksellä Akiyaman tappioon. Tästä huolimatta ottelu palkittiin illan ottelu maininnalla.
Siirtyminen välisarjaan (2012–2015)
Akiyama ottelikin ensimmäisen välisarjaottelunsa Jake Shieldsiä vastaan 26. helmikuuta 2012. UFC 144 tapahtuma pidettiin Japanissa, jossa Akiyama joutui kuitenkin tyytymään tuomareiden päätöksellä tappioon kotiyleisön edessä. Ottelun jälkeen hän piti lähes kahden ja puolen vuoden tauon. 9. heinäkuuta 2014 ilmoitettiin Akiyaman palaavan syyskuussa 2014 pidettävään UFC Fight Night 52 -tapahtumaan, jossa hänen on määrä kohdata Kyle Noke. Noke kuitenkin joutui jättämään kamppailun väliin loukkaantumisen vuoksi ja tilalle tuli Amir Sadollah. Akiyama voitti Saitamassa käydyn kamppailun tuomariäänin ja samalla katkaisi neljän ottelun tappioputkensa.
Akiyama kohtasi Alberto Minan 28. marraskuuta 2015 Soulissa. Hän hävisi ottelun hajaäänin.
ONE Championship (2019–)
Akiyama palasi viiden vuoden ottelutauon jälkeen takaisin allekirjoitettuaan marraskuussa 2018 sopimuksen ONE Championshipin kanssa. Hän kohtasi ensimmäisessä ottelussaan Agilan Thanin kesäkuussa 2019. Akiyama hävisi Kiinassa käydyn kamppailun tuomariäänin.
Helmikuussa 2020 Akiyama kohtasi Sherif Mohamedin Singaporessa. Hän voitti ottelun tyrmäyksellä ensimmäisen erän alussa.
Shinya Aoki haastoi seuraavaksi Akiyaman ja kaksikko kohtasi ONE Championship: X -tapahtumassa maaliskuussa 2022. Hän oli jäädä ottelun ensimmäisessä erässä Aokin leukalukkoon, mutta kesti sen erän loppuun asti. Toisessa erässä Akiyama onnistui voittamaan ottelun teknisellä tyrmäyksellä polvipotkun ja useiden lyöntien päätteeksi.
Muualla
Akiyama on pelattavana hahmona vapaaottelupeleissä K-1 Premium 2005 Dynamite!! (2004), UFC Undisputed 2010 (2010) ja UFC Undisputed 3 (2012).
Three 6 Mafia
Three 6 Mafia (tunnettiin ennen nimellä Triple Six Mafia) on yhdysvaltojen Memphisistä, Tennesseestä kotoisin oleva rap-yhtye, joka on ensimmäinen Memphisistä kotoisin oleva rap-yhtye, joka on myynyt platinaa. Ryhmään kuuluu kaksi vakituista jäsentä DJ Paul ja Juicy J.
Historia
Three 6 Mafia aloitti vuonna 1991 kolmella jäsenellä: DJ Paul, Juicy J ja Lord Infamous. Yhtyeen ensimmäinen nimi oli Backyard Posse, mutta muutettiin lyhyen ajan päästä Triple Six Mafiaksi. Vuonna 1994 yhtye perusti oman levytysyhtiön nimeltä Hypnotize Minds. Vuonna 1995, heidän suositun underground mixtapen jälkeen yhtye julkaisi ensimmäisen virallisen albuminsa Mystic Stylezin ja he vaihtoivat nimensä levyn myötä Three 6 Mafiaksi. Heidän toinen virallinen albumi The End julkaistiin puolitoista vuotta myöhemmin, ja se myi lähes puolet enemmän kuin ensimmäinen levy.
Vuonna 1997 Three 6 Mafia liittyi Relativity Recordsiin, jossa he tekivät ensimmäisen suuren luokan albuminsa: Chapter 2: World Domination. Albumi myi kultaa. Yhtye sai suuren yleisön huomiota, kun levyn hittisingle Tear Da Club Up '97 julkaistiin. Menestyksen myötä Three 6 Mafia alkoi laajentaa brändiään. Yhtiö rupesi julkaisemaan Three 6 Mafian uusien jäsenien (Gangsta Boo ja Koopsta Knicca) soololevyjä ja ei-jäsenien (Project Pat ja The Kaze) levyjä. Yhtye julkaisi myös muutamia kokoelmalevyjä tähän aikaan.
Vuonna 2000 Three 6 Mafia julkaisi neljännen albuminsa When the Smoke Clears, joka sisälsi hittisinglen Sippin’ on Some Syrup. Levy oli yhtyeen ensimmäinen levy, joka myi platinaa. Tämän albumin biisit saivat jonkin verran radioaikaa ja joitain musiikkivideoita näytettiin jopa MTV:ssä. Samana vuonna Koopsta Knicca erosi yhtyeestä.
Vuonna 2001 yhtyeen jäsen Gangsta Boo erosi ryhmästä. Three 6 Mafia alkoi työstää heidän elokuvaansa Choices: The movie. Se julkaistiin samana vuonna, mutta ei tullut elokuvateattereihin vaan tuli suoraan videolle. Yhtye teki myös soundtrackin elokuvalle: Choices: The album.
Vuonna 2002 ryhmän kaksi tuottajaa: DJ Paul ja Juicy J julkaisivat ensimmäiset omat sooloalbuminsa.
Vuonna 2006 Three 6 Mafia teki historiaa olemalla ensimmäinen afroamerikkalainen hip-hop -yhtye, joka voitti Oscar-palkinnon parhaasta laulusta. Kappale oli It's Hard Out Here for a Pimp elokuvasta Hustle & Flow. Yhtyeen jäsenet palkittiin heidän oikeilla nimillään Jordan Houston (Juicy J) ja Paul Beauregard (DJ Paul).
Vuoden 2007 toukokuussa Three 6 Mafia julkaisi yhdeksännen studioalbuminsa Last 2 Walk.
Yhtye teki uuteen Rocky-Elokuvaan kappaleen: It's a Fight.
Three 6 Mafian perustajajäsen Lord Infamous kuoli 20.12.2013 sydänkohtaukseen äitinsä kotona Tennesseessä, Memphisissä.
Three 6 Mafia ja Karl Kani
Three 6 Mafia tekee paljon yhteistyötä Karl Kanin ja hänen vaatemerkinsä kanssa. Three 6 Mafia on useissa Karl Kanin mainoksissa, kuvissa ja videoissa pukeutuneina Karl Kanin vaatteisiin.
Aalborgin hiippakunta
Aalborgin hiippakunta on yksi Tanskan kansankirkon hiippakunnista. Hiippakunta perustettiin vuonna 1554. Sen piispanistuin sijaitsi alun perin Børglumin luostarissa, mutta uskonpuhdistuksen myötä se siirrettiin 29. syyskuuta vuonna 1554 Budolfin kirkkoon Aalborgiin.
Dupont ja Dupond
thumb|Dupont (vas.) ja Dupond albumissa [[Faaraon sikarit.]] Dupont ja Dupond ovat Hergén Tintin seikkailut -sarjakuvassa esiintyvä poliisietsiväkaksikko. He ovat tärkeileviä mutta koomisia hahmoja, jotka törmäilevät ja kaatuilevat sekä sekaantuvat usein sanoissaan.
Pronssiniskakyyhky
Pronssiniskakyyhky (Columba iriditorques) on länsi- ja keskiafrikkalainen kyyhkylintu, jonka elinympäristö ulottuu Senegalista Nigerian kautta Luoteis-Angolaan, kattaen Kongon altaan kokonaan ja osia Zairesta ja Ugandasta. Lajin holotyypin kuvaili John Cassin Liberian St Paul's Riveriltä 1856.
Dupont ja Dupond
Historia
Dupont ja Dupond esiintyvät 20:ssä 24:stä Tintti-albumista. Ensimmäisen kerran heidät tavataan Faaraon sikareissa (1934), jonka alkuperäisessä versiossa he tosin esiintyivät vain agenttinimillä X 33 ja X 33 bis. Heidän ensimmäinen toimensa tässä albumissa on Tintin vangitseminen. Kun Hergé piirsi vuonna 1946 uusiksi toisen Tintti-seikkailunsa Tintti Afrikassa (1931), hän lisäsi etsiväkaksikon sen alkukohtaukseen seisomaan Brysselin asemalaiturille ja kommentoimaan Tintin lähtöä Afrikkaan.
Piirteet
Dupont ja Dupond pukeutuvat mustaan pukuun ja käyttävät knallia ja kävelykeppiä. Yhdennäköisyydestään huolimatta he eivät ole veljeksiä, sillä heillä on eri sukunimet. Heidät erottaa toisistaan viiksenkärjistä, jotka Dupontilla on kiverretty ulospäin mutta Dupondilla leikattu suoraan. Hergén yhtenä esikuvana hahmoihin olivat hänen oma isänsä ja tämän kaksosveli. Nämä olivat sarjakuvaetsiväkaksikon tapaan viiksekkäitä, pukeutuivat kuten he ja käyttivät myös knallia ja kävelykeppiä yhteisillä kävelyretkillään. Knalli oli 1930-luvulla myös maailmankuulujen elokuvakoomikkojen Charlie Chaplinin sekä Ohukaisen ja Paksukaisen käytössä, joista Hergé ihaili erityisesti Chaplinia. Hergén arkistoissa oli myös erään lehden kansikuva vuodelta 1919, jossa esiintyi kaksi aivan Dupontin ja Dupondin näköistä poliisia.
Dupont ja Dupond ovat koomisia hahmoja, joille sattuu jatkuvasti väärinkäsityksiä, kömmähdyksiä, kaatumisia ja liukasteluja sekä muita vastoinkäymisiä. He ovat naiiveja, rajoittuneita ja tärkeileviä, sekä poliisintyössään möhliviä. He ovat yleensä myös pelkureita ja säikkyjä, ja pelkäävät erityisesti yliluonnollisia ilmiöitä. Kaksikko yrittää usein sulautua paikalliseen väestöön naamioitumalla, mutta he valitsevat aina vanhanaikaiset kansanpuvut, minkä vuoksi he joutuvatkin itse silmätikuiksi. He menevät usein sanoissaan sekaisin, kuten "Me muikenemme kuin vaari". He sanovat myös usein toistensa sanomisia vahvistaakseen "Sanoisin suorastaan".
Andréas Anagnostákis
Andréas Anagnostákis (1826–1897) oli kreikkalainen lääkäri ja Ateenan yliopiston lääketieteellisen tiedekunnan professori. Anagnostákis syntyi Antikytheran saarella ja oli kreetalaista alkuperää.
Anagnostákis opiskeli Ateenan yliopistossa ja oli harjoittelussa Berliinissä, Wienissä ja Pariisissa. Hänestä tuli professori vuonna 1855. Hän opetti Ateenan yliopiston lääketieteellisessä tiedekunnassa vuodesta 1856 lähtien. Anagnostákis toimi 43 vuoden ajan oftalmologiaklinikan johtajana ja oli Ateenan lääketieteellisen seuran presidentti 20 vuotta. Vuonna 1877 Anagnostákiksesta tuli Ateenan yliopiston rehtori.
Anagnostákis esitteli vuodesta 1854 lähtien oftalmoskoopin muunnosta. Oftalmoskooppi oli saksalaisen Hermann von Helmholtzin vuonna 1851 keksimä. Anagnostákiksen muunnos oli muun muassa käyttäjäystävällisempi, ja nykyisin se on oftalmologien kautta maailman laajalti hyväksymä. Lääketieteellisessä terminologiassa tätä instrumenttia kutsutaankin ”Anagnostákiksen oftalmoskoopiksi”.
Lisäksi Anagnostákis kehitteli kirurgisia menetelmiä trichiasiksen hoitamiseen.
Scott Anderson (kirjailija)
Scott Anderson (s. 1959) on yhdysvaltalainen kirjailija, toimittaja ja entinen sotakirjeenvaihtaja. Hänen veljensä Jon Lee Anderson on myös kirjailija ja toimittaja, jonka kanssa hän on toimittanut yhdessä kaksi kirjaa. Andersonin ensimmäistä maailmansotaa käsittelevä elämäkerrallinen teos Lawrence in Arabia: War, Deceit, Imperial Folly and the Making of the Modern Middle East (2013), jonka pääkohteina ovat T. E. Lawrence, Curt Prüfer, Aaron Aronsohn ja William Yale, julkaistiin myyntimenestyksenä.
Aimee Teegarden
thumb|upright|Aimee Teegarden [[Tribecan elokuvajuhlat|Tribecan elokuvajuhlilla vuonna 2008.]] Aimee Richelle Teegarden (s. 10. lokakuuta 1989 Downey, Kalifornia) on yhdysvaltalainen näyttelijä, joka tunnetaan parhaiten televisiosarjasta Unelmien kentät (2006–2011).
Los Angelesin alueella kasvanut Teegarden aloitti uransa mainoksissa varhain toisella kymmenellään ja teki 13-vuotiaasta myös mallin töitä. High schoolin hän suoritti kotiopetuksessa ja valmistui 16-vuotiaana. Samoihin aikoihin Teegarden sai roolin Unelmien kentistä. Hän esitti sarjassa joukkueen valmentajan tytärtä Julie Tayloria kaikki viisi tuotantokautta. Hänellä oli uransa alkuvuosina pieniä rooleja myös esimerkiksi televisiosarjoissa Todistettavasti syyllinen, Hannah Montana, Ned’s Declassified ja 90210
Teegarden esiintyi vuonna 2011 Disneyn elokuvan Prom pääosassa ja Wes Cravenin kauhuelokuvassa Scream 4. Vuonna 2012 hänet valittiin The CW:lle suunnitellun The Selection -sarjan pääosaan. Pilottijakso kuvattiin kahdesti, mutta lopulta kanava päätyi luopumaan sarjan tekemisestä. Vuonna 2014 Teegarden esiintyi pääosassa The CW:n sarjassa Star-Crossed – Maailmat vastakkain, ja syksyllä 2016 hän näytteli ABC:n Notorious-sarjassa.
Maaliskuussa 2015 Teegarden sai roolin kauhuelokuvasta Rings, joka sai ensi-iltansa vuonna 2017.
Vaseliini
thumb|250px|Vaseliinia|alt= Vaseliini on öljynjalostuksessa (maaöljyn tislauksessa) sivutuotteena saaduista pitkäketjuisista hiilivedyistä (yli 25 hiiliatomia) koostuva rasva, jolla on monia käyttötarkoituksia. Vaseliinia käytetään lääketeollisuudessa ja kosmetiikassa sekä erilaisten esineiden kuten lukkojen, saranoiden, ketjujen ja koneistojen osien voitelemiseen ja ruostesuojaukseen. Pitkälle jalostettu valkovaseliini on valkoista, vähemmän jalostettu sisältää epäpuhtauksia ja voi olla kellertävää tai ruskeaa. Ominaisuuksiltaan vaseliini on hyvin kiinnittyvää, vettähylkivää ja korkeitakin lämpötiloja kestävää.
Aineen keksi ja sen valmistusmenetelmän patentoi vuonna 1872 brittiläissyntyinen yhdysvaltalainen kemisti Robert Chesebrough. Hän nimesi aineen ilmeisesti saksan sanan Wasser ("vesi") ja muinaiskreikan sanan ἔλαιον, élaion ("öljy") mukaan.
1800-luvulla ja 1900-luvun alussa vaseliinia eli "petroolihyytelöä" myytiin lähes kaikkia iho-ongelmia ja haavoja hoitavana ihmelääkkeenä. Vaseliinia käytetään liukasteena ihmisten iholla ja limakalvoilla, ja sillä voidaan suojata ärtynyttä tai lievästi vahingoittunutta ihoa. Vertavuotaviin haavoihin sitä ei kuitenkaan tule laittaa. Sitä on myös käytetty ihon suojaamiseen pakkaselta.
Vaseliinia ei tule käyttää lateksisten eli luonnonkumisten suojainten tai esineiden, kuten käsineiden, kondomien tai tiivisteiden kanssa, koska se liuottaa luonnonkumia, ja heikentää sen rakennetta.
Tuotemerkin "Vaseline" omistaa nykyisin Unilever, joka osti entisen Chesebrough Manufacturing Companyn vuonna 1987.
Bill Sheffield
William Jennings ”Bill” Sheffield (26. kesäkuuta 1928 Spokane, Washington – 4. marraskuuta 2022 Anchorage, Alaska) oli yhdysvaltalainen demokraattisen puolueen poliitikko, joka toimi Alaskan kuvernöörinä vuosina 1982–1986. Häntä edelsi Jay Hammond ja seurasi Steve Cowper.
Cash Warren
Cash Warren (s. 10. tammikuuta 1979 Los Angeles, Kalifornia, Yhdysvallat) on yhdysvaltalainen elokuvatuottaja. Hän on Jessica Alban puoliso vuodesta 2008. Heillä on kaksi tytärtä ja poika.
Rikkamieronsammal
Rikkamieronsammal (Ephemerum crassinervium) on lehtisammallaji, joka kuuluu mieronsammalten (Ephemerum) sukuun ja mieronsammalten heimoon (Ephemeraceae). Lajia esiintyy harvinaisena Euroopassa, mutta sitä on tavattu myös Israelissa, Marokossa ja Turkissa. Pohjoisimmillaan lajia tavataan Etelä-Ruotsissa. Kansainvälinen luonnonsuojeluliitto IUCN on luokitellut lajin silmälläpidettäväksi sen harvinaisuuden ja hajanaisen levinneisyysalueen takia.
Rikkamieronsammal on kasvanut Suomessa Ahvenanmaalla Saltvikissa, mistä se on löydetty 1870-luvulla. Esiintymä on sittemmin hävinnyt, mutta lajia saattaa silti esiintyä Suomessa. Vuosien 2000 ja 2010 uhanalaisuusarvioinneissa laji luokiteltiin Suomesta hävinneeksi, mutta vuoden 2019 uhanalaisuusarvioinnissa se luokiteltiin äärimmäisen uhanalaiseksi.
Temppeliviikuna
Temppeliviikuna (Ficus religiosa) – myös pyhäviikuna, pipal tai bodhipuu – on pitkäikäinen, kesävihanta puu, joka kuuluu mulperikasvien (Moraceae) heimoon ja viikunoiden (Ficus) sukuun. Temppeliviikunalla on uskonnollista merkitystä sekä buddhalaisuudessa että hindulaisuudessa.
Ulkonäkö ja koko
thumb|left|200px|Nuoria kukintolapakoita. Temppeliviikuna on aluksi päällyskasvi, mutta juurtuu iän myötä maahan ja kasvaa 15–25 metriä korkeaksi, leveälatvaiseksi puuksi. Sillä on leveät, harmaanruskeat oksat, jotka ovat nuorena hienokarvaiset. Runko on 30–50 senttimetriä paksu ja harmaa kuori sileä tai pystysuunnassa uurteinen.
Temppeliviikuna kukkii maalis–huhtikuussa. Sen pienet hede- ja emikukat kätkeytyvät mehevien, vihreiden kukintolapakoiden eli viikunoiden sisälle. Sileäpintaiset, litteän pallon muotoiset lapakot ovat 1–1,5 senttimetrin mittaiset ja soikeiden suojuslehtien peittämät. Ne ovat kiinnittyneet yksittäin tai pareittain puun lehteviin oksiin.
Temppeliviikunan pölyttämiseen on erikoistunut tietty viikunapistiäislaji, jonka tieteellinen nimi on Blastophaga quadraticeps. Pistiäisnaaraat tunkeutuvat nuorten kukintolapakoiden sisälle lapakon päässä olevasta aukosta ja pölyttävät emikukat laskiessaan niihin munansa. Pölytyksen jälkeen lapakot kypsyvät touko–kesäkuussa punaisten pilkkujen täplittämiksi sinipunaisiksi hedelmiksi ja samanaikaisesti pistiäisen munista kehittyy ensin toukkia ja lopulta täysikasvuisia pistiäisiä. Pistiäiskoiraat kaivavat hedelmän seinämiin aukkoja, joiden kautta siitepölyä ja hedelmöittyneitä munia kantavat naarat voivat lähteä etsimään uusia lapakoita muniaan varten.
Levinneisyys
Temppeliviikuna kasvaa luonnonvaraisena Pohjois-Intiassa, Nepalissa, Pakistanissa sekä Indokiinassa, mutta on levinnyt ihmisen mukana muuallekin, kuten Yhdysvaltoihin ja Israeliin.
Elinympäristö
Temppeliviikuna menestyy kaikkialla tropiikissa 1 500 metrin korkeudelle saakka.
Temppeliviikuna kulttuurissa
Buddhalaiset pitävät sitä pyhänä, sillä Siddhartha Gautaman sanotaan saavuttaneen nirvanan mietiskeltyään kuusi vuotta bodhipuun varjossa. Hindut puolestaan liittävät temppeliviikunan naisten hedelmällisyyteen ja uskovat, että Vishnu-jumala syntyi sen juurella.
Spekulaatio
Spekulaatio tai spekulointi voi tarkoittaa seuraavia:
Jay Hammond
Jay Sterner Hammond (21. heinäkuuta 1922 – 2. elokuuta 2005) oli yhdysvaltalainen republikaanisen puolueen poliitikko. Hän toimi Alaskan kuvernöörinä 1974–1982.
Hammond syntyi New Yorkin osavaltiossa ja opiskeli Pennsylvanian valtionyliopistossa. Toisessa maailmansodassa palveltuaan hän muutti vuonna 1946 Alaskaan.
Hammond aloitti Alaskassa poliittisen uransa, joka huipentui hänen kahdeksanvuotiseen kuvernööriyteensä. Hän esiintyi julkisuudessa vielä kautensa jälkeenkin: hän juonsi vuoteen 1992 televisiosarjaa Jay Hammond's Alaska ja julkaisi kaksi omaelämäkerrallista teosta.
Hammond kuoli Alaskassa 83-vuotiaana.
A. I. Routio
Ahti Ilmari (A. I.) Routio (31. maaliskuuta 1925 Toijala – 3. huhtikuuta 2014 Helsinki ) oli suomalainen taidekriitikko ja nuortenkirjailija. Hän käytti myös nimimerkkiä Mikko Mykkänen.
Routio valmistui taidemaalariksi mutta siirtyi myöhemmin kritiikin pariin. Hän aloitti kriitikkona Kauppalehdessä. Routio toimi Uuden Suomen ja Kauppalehden kuvataidekriitikkona 20 vuotta 1970- ja 1980-luvuilla.
Jankuttajakyyhky
Jankuttajakyyhky (Columba malherbii) on afrikkalainen, Guineanlahdella sijaitsevien Príncipen, São Tomén ja Annobónin saarilla elävä kyyhkylintu, jonka holotyypin kuvailivat Verreauxin veljekset Jules ja Edouard São Tomésta 1851, ja nimesivät maanmiehensä Alfred Malherben kunniaksi.
Lasisiirtymä
Lasisiirtymä on muutos, jossa amorfinen aine muuttuu kovasta ja hauraasta (lasimaisesta) aineesta kumimaiseksi tai nahkamaiseksi aineeksi. Lasisiirtymä tunnetaan etenkin laseilla ja polymeereillä. Lasisiirtymälle ei voida sanoa tarkkaa lämpötilaa, vaan lämpötila-alue, eli lasisiirtymälämpötila Tg. Aineen viskositeetin lisäksi mm. lämpölaajenemiskerroin ja ominaislämpökapasiteetti muuttuvat lasisiirtymässä.
Polymeereillä lasisiirtymän vaikutuksen voi huomata reologisella mittauksella, jossa vedetään materiaalia kasvavalla voimalla vastakkaisiin suuntiin. Lasimaisessa tilassa oleva materiaali ei juurikaan veny, vaan riittävän kovalla jännityksellä se katkeaa, kun taas kumimaisessa tai nahkamaisessa tilassa oleva materiaali ensin selvästi venyy, kunnes sekin riittävän kovalla jännityksellä katkeaa.
Lasisiirtymälämpötilaan vaikuttaa useita polymeerimateriaalin rakenteellisia ja koostumuksellisia ominaisuuksia, joita voidaan käyttää hyödyksi polymeerimateriaalin valmistuksessa ja muokkauksessa käyttökohteeseen sopivaksi. Lasisiirtymälämpötilaa nostavat muun muassa polymeeriketjuissa olevat jäykät sidokset, isot sivuryhmät sekä sitoutuminen heikoilla vuorovaikutuksilla (esim. vetysitoutumisella) toisiin polymeeriketjuihin. Lasisiirtymälämpötilaa nostaa myös kaikenlainen polymeeriketjujen haaroittaminen ja verkkouttaminen. Lasisiirtymälämpötilaa voidaan puolestaan laskea pehmittimien avulla. Lisäksi myös polymeerien moolimassalla ja moolimassajakaumalla on vaikutusta lasisiirtymälämpötilaan: mitä suurempi moolimassa ja moolimassajakauma, sitä suurempi on myös lasisiirtymälämpötila.
Steve Cowper
Steve Camberling Cowper (s. 21. elokuuta 1938 Petersburg, Virginia) on yhdysvaltalainen demokraattisen puolueen poliitikko.
Cowper toimi Alaskan seitsemäntenä kuvernöörinä vuosina 1986–1990. Häntä edelsi Bill Sheffield ja seurasi Walter Joseph Hickel. Cowper oli ennen kuvernööriyttään istunut kaksi kautta Alaskan edustajainhuoneessa. Koulutukseltaan Cowper on lakimies.